রাজ্যকে জাতীয় শিক্ষা নীতি কার্যকরের নির্দেশ দিতে পারে না সুপ্রিম কোর্ট

নয়াদিল্লি: কোনও রাজ্যকে জাতীয় শিক্ষা নীতি (National Education Policy) বাধ্যতামূলকভাবে কার্যকর করার নির্দেশ আদালত দিতে পারে না। তামিলনাড়ুতে জাতীয় শিক্ষানীতি প্রয়োগ বিতর্কে হওয়া মামলা খারিজ করে অভিমত প্রকাশ করল সুপ্রিম কোর্ট (Supreme Court)। ২০২০ সালের জাতীয় শিক্ষানীতি সহ ত্রিভাষা সমীকরণ তামিলনাড়ুতে (Tamil Nadu) কার্যকর করার দাবিতে হওয়া মামলা খারিজ করলেন বিচারপতি জেবি পারদিওয়ালা এবং বিচারপতি আর মহাদেবন।

আদালতের অভিমত, কোনও রাজ্য জাতীয় শিক্ষানীতি কার্যকর করবে বা করবে না, এই বিষয়টি আদালতের কাছে বিরক্তিকর। কারণ সাংবিধানিক অধিকার অনুযায়ী সুপ্রিম কোর্ট কেবলমাত্র নাগরিকদের অধিকার সুরক্ষিত রাখার নির্দেশ দিতে পারে। সরাসরি এমন নীতি কার্যকর করার নির্দেশ কোনও রাজ্যকে দিতে পারে না।

আরও পড়ুন: স্বভাব বদলায় না! ভারতে ফের সাত জঙ্গি ঢোকানোর চেষ্টা পাকিস্তানের

তবে কোনও রাজ্যের কোনও পদক্ষেপ যদি জাতীয় শিক্ষানীতিকে কেন্দ্র করে নাগরিকের মৌলিক অধিকার (Fundamental Rights) ক্ষুণ্ণ করে, সেক্ষেত্রে আদালত পদক্ষেপ করতে পারে। এমন বিতর্ক আদালত পরীক্ষা করে দেখতে পারে না। মামলাকারীর এই বিষয়ে নাক গলানোর সুযোগ নেই বলে আদালত মনে করে। তিনি তামিলনাড়ুর লোক হলেও দিল্লিতে থাকেন। ফলে এই বিষয়ে তিনি পদক্ষেপ করতে পারেন না।

মামলাকারী দাবি করেছিলেন, তামিলনাড়ুতে হিন্দি শিখার সুযোগ নেই বলে তিনি সময়কালে হিন্দি শিখতে পারেননি। এখন শিখতে সমস্যা হচ্ছে। উল্লেখ্য, তামিলনাড়ুর মুখ্যমন্ত্রী এমকে স্ট্যালিন সম্প্রতি বলেছেন, ২০২০ সালের জাতীয় শিক্ষানীতি রাজ্যে কার্যকর করা হবে না। কারণ এই নীতি আদতে হিন্দি চাপিয়ে দেওয়ার প্রচেষ্টা।